นายกรัฐมนตรี เยี่ยมชมตลาดต้องชมหลวงปู่ทวด จ.พระนครศรีอยุธยา พร้อมขอให้ทุกคนร่วมกันสร้างความปรองดองและความสงบสุข
นายกรัฐมนตรี เยี่ยมชมตลาดต้องชมหลวงปู่ทวด จ.พระนครศรีอยุธยา พร้อมขอให้ทุกคนร่วมกันสร้างความปรองดองและความสงบสุขพลเอกประยุทธ์ จันทร์โอชา นายกรัฐมนตรี เยี่ยมชมตลาดต้องชม หลวงปู่ทวด ที่จังหวัดพระนครศรีอยุธยา พร้อมกล่าวว่า ในพิธีอธิษฐานปลูกหน่อต้นพระศรีมหาโพธิ์จากประเทศศรีลังกา เนื่องในวันมาฆบูชา ได้อธิษฐานขอพรให้บ้านเมืองสงบและปลอดภัยรวมถึงอวยพรให้ประชาชนมีความสุข พร้อมขอให้ทุกคนช่วยกันทำให้ประเทศชาติสงบสุข และร่วมกันสร้างความปรองดอง เพราะรัฐบาลทำฝ่ายเดียวไม่ได้ ต้องอาศัยความร่วมมือจากทุกคน อีกทั้งที่จะมีการเลือกตั้งก็ขอให้ช่วยกันหาเสียงเลือกตั้งในทางที่ดี ไม่โจมตีกันไปกันมา เพราะจะทำให้ประเทศเสียหาย อีกทั้งยังระบุเพียงสั้นๆถึงกรณีที่พลเอกอภิรัชต์ คงสมพงษ์ ผู้บัญชาการทหารบก กล่าวถึงเพลงหนักแผ่นดินว่า ผบ.ทบ.ไม่ได้ลงมาขัดแย้งด้วยนายกรัฐมนตรี กล่าวด้วยว่า รัฐบาลทำตลาดประชารัฐและตลาดต้องชมในลักษณะนี้ขึ้นมาเป็นหมื่นตลาดทั่วประเทศ เพื่อส่งเสริมการค้าขายและการท่องเที่ยวชุมชน โดยขอให้พ่อค้าแม่ค้าตั้งราคาที่เหมาะสม ซึ่งยืนยันว่านายกรัฐมนตรีมาทำพิธีฯทางศาสนา และเยี่ยมชม พบปะพ่อค้าแม่ค้า ไม่ได้มาทำเพื่ออะไรทั้งสิ้น ซึ่งทุกคนน่าจะรู้กันดี ว่าคนไทยรักกันอยู่แล้วนอกจากนี้นายกรัฐมนตรี ได้โยนเหรียญลงในบาตร ที่มีข้อความ ก้าวหน้า สำเร็จ ผู้เป็นที่รัก สมบูรณ์